คลังขึ้นภาษีน้ำมันดีเซลเดือนม.ค.55
"ธีระชัย" ประกาศขึ้นภาษีน้ำมันดีเซลแน่เดือน ม.ค. นี้ เพื่อหารายได้เพิ่ม และปรับโครงสร้างราคาให้ต่างจากน้ำมันก๊าซโซฮอล
21 ต.ค. 2554

"ธีระชัย" ประกาศขึ้นภาษีน้ำมันดีเซลแน่เดือน ม.ค. นี้ เพื่อหารายได้เพิ่ม และปรับโครงสร้างราคาให้ต่างจากน้ำมันก๊าซโซฮอล
นายธีระชัย ภูวนาถนรานุบาล รมว.คลัง กล่าวว่า เดือน ม.ค. 2555 กรมสรรพสามิตจะปรับขึ้นภาษีน้ำมันดีเซล ที่ขณะนี้เว้นไม่เก็บภาษีจนถึงเดือน ธ.ค. 2554 แต่ยังบอกไม่ได้ว่าจะเก็บภาษีน้ำมันดีเซลทันที หรือ ทยอยเก็บ โดยกรมสรรพสามิตได้เสนอรูปแบบการขึ้นภาษีน้ำมันให้คลังพิจารณา 6 แนวทาง
"เดือนม.ค. 2555 ปรับขึ้นภาษีสรรพสามิตน้ำมันแน่นอน ส่วนหนึ่งเพื่อหารายได้ อีกส่วนหนึ่งเพื่อให้โครงสร้างราคาของน้ำทันดีเซลมีความแตกต่างกับน้ำมันก๊าซโซฮอล" นายธีระชัย กล่าวว่า
รมว.คลัง กล่าวว่า ผลกระทบจากน้ำท่วมจะทำให้การเก็ยภาษีของกรมสรรพสามิตตั้งเดือน ต.ค. 2554 หายไปเดือนละ 1.2 หมื่นล้านบาท คาดว่ารายได้จะหายไปเป็นเวลา 3 เดือน เนื่องจากมีผู้ประกอบการรถยนต์ เบียร์ สุรา รายใหญ่ได้รับผลกระทบไม่สามารถทำการผลิตสินค้าได้